Furman wil terug na Brittanje | Netwerk24
03 Desember 2019 16:56
Die Bafana Bafana-middelveldspeler Dean Furman het bevestig dat hy SuperSport United aan die einde van die seisoen gaan verlaat en terugkeer na Brittanje.
Die Bafana Bafana-middelveldspeler Dean Furman. Foto: Gallo Images
Dié 31-jarige speler is tans in die laaste jaar van sy vyfjaarkontrak met die Suid-Afrikaanse klub.
Volgens Furman het hy nog nie met klubs oorsee onderhandel nie, maar sal hy beslis terugkeer na Brittanje.
Furman, wat in Kaapstad gebore is, het sy sokkerloopbaan in 2003 as jeugspeler by Chelsea begin.
Hy kon nie die senior span daar haal nie en het daarna sy loopbaan by Glasgow Rangers in Skotland voortgesit. Hy het later ook vir Bradford City, Oldham Athletic en Doncaster Rovers gespeel voordat hy hom in 2015 by SuperSport United in Suid-Afrika aangesluit het.
Furman het in 2012 sy eerste wedstryd vir Bafana Bafana gespeel en het Suid-Afrika vroeër vanjaar die 50ste keer in ’n internasionale wedstryd verteenwoordig.
Meer oor: Dean Furman | Bafana Bafana | Sokker
3de Engelse breier in 2 weke gepos
Top-afrigter verloor stryd teen kanker